text: नई दिल्ली (बिजनेस डेस्क)। स्टेट बैंक ऑफ इंडिया (एसबीआई) अपने बैंकिंग पोर्टफोलियो के अंतर्गत काफी सारी सेवाएं मुहैया करवाता है। बैंक का सेविंग बैंक अकाउंट इसी तरह का एक खास फीचर है जो कि ग्राहकों को उनके पैसे सुरक्षित रखने के साथ साथ एक नियत रफ्तार से बढ़ाने में मदद करता है। एसबीआई में ग्राहक का खाता उसकी पहचान को संतुष्ट करके ही उपलब्ध करवाया जाता है, जिसमें उसे अपना पहचान पत्र और आवास प्रमाण पत्र उपलब्ध करवाना होता है। हालांकि एसबीआई इसके अलावा भी अन्य तरह का अकाउंट उपलब्ध करवाता है जिसे स्माल अकाउंट कहा जाता है। इसमें वो लोग खाता खुलवा सकते हैं जिनके पास केवाईसी (नो योर कस्टमर) डॉक्यूमेंट नहीं होते हैं।